Folk siger: "Du skulle i fængsel for at blive den person, du er."
Fordi du bliver en, der hjælper med at ændre kulturen og ændre verden en dag.
ALLE FÆNGSLER I USA SKAL TILBYDE INDSATTE REHABILITERINGSPROGRAMMER
INDSATTE, DER FULDFØRER DE PROGRAMMER,
HAR TRE GANGE STØRRE CHANCE FOR AT BLIVE PRØVELØSLADT
Jeg vil være en ledestjerne og vise, at forløsning er mulig.
Det er muligt at vise forsoning.
Du behøver ikke komme i fængsel og bare spilde tiden.
Du kan vokse.
Se mig. Jeg har opnået det.
DETTE ER HISTORIEN OM INDSAT #A542927
Jeg tror, vi alle kan være farlige.
Folk siger, man er et monster.
Jeg siger ikke, jeg er uskyldig.
Jeg myrdede en fyr med koldt blod.
RICHLAND FÆNGSEL MANSFIELD, OHIO
I 2008 BLEV JAMEL DONTEZ HATCHER IDØMT 20 ÅRS FÆNGSEL
EFTER ET DØDELIGT SKYDERI
HAN HAR ALTID SAGT, DET VAR ET ULYKKE
Tak for tålmodigheden.
Tæl til ti for mig.
En, to, tre, fire, fem, seks, syv, otte, ni, ti.
Jeg blev født i Cleveland, Ohio.
Min opvækst var i fattigdom.
Som ung mand var jeg altid ambitiøs og kreativ.
Jeg har altid villet lave musik eller skrive poesi.
Men jeg var splittet mellem to verdener:
Min kreativitet og den negativitet, jeg levede i der.
I det kvarter, hvor jeg voksede op,
blev der solgt stoffer, og folk blev skudt.
Man kunne ikke gå langt op ad gaden uden at blive overfaldet,
fordi man var uden for sit kvarter.
Der var altid vold.
Vi fik at vide, fra vi var små, at man skal være hård.
Ingen må narre dig. Du gør det her. Dette er gadens kodeks. Det er kodekset.
Giftig maskulinitet er normen. Og jeg tog det til mig.
Jeg begyndte at gøre alt det, andre i mit miljø gjorde.
Jeg begyndte at tage chancer såsom at prøve at sælge stoffer.
Stoffer og alkohol kvalte mange af mine drømme.
HATCHERS LIV ÆNDREDE SIG, DA HAN VAR 17 OG MØDTE DANIELLE BOONE
I MODSÆTNING TIL HATCHER KOM HUN FRA ET STABILT HJEM I ET GODT KVARTER
Som person var Danielle meget anderledes, end jeg var vant til.
Jeg er vant til piger fra en vis demografi.
Og det var en ung pige fra forstæderne.
Og hun var så glad, let og livlig hele tiden,
altid.
Hun holdt mig væk fra gaden,
fordi hun altid troede på det, jeg lavede.
Hun fremmede min kreativitet.
Hun gav mig ro og fik mig til at forfølge mine drømme
og tro på, det var rigtigt.
KORT EFTER HATCHER MØDTE DANIELLE, KOM HAN PÅ ET LOKALT COLLEGE
INDEN FOR ET ÅR FLYTTEDE DE SAMMEN
Alt så godt ud. Jeg arbejdede.
Jeg gik på aftenskole for få min studentereksamen.
Og jeg kom stort set ikke på gaden.
Jeg var sammen med Danielle.
DA DE BEGGE VAR 18, BLEV DANIELLE GRAVID
Hun var gladere for at være mor, end jeg nogensinde har set.
Og jeg var spændt.
Jeg deltog i timerne om at trække vejret og alle konsultationer før fødslen.
Så vi var glade. Vi holdt et stort baby shower.
Det var en vidunderlig oplevelse.
I APRIL 2005 FØDTE DANIELLE SIN DATTER, CHYANNE HATCHER
KORT EFTER CHYANNE BLEV FØDT,
VAR HATCHER I KNIBE ØKONOMISK OG BEGYNDTE AT SÆLGE STOFFER IGEN
Jeg manglede penge.
Så jeg begyndte at gå ud med mine venner, gå på gaden og sælge stoffer.
Jeg prøvede at komme med igen.
Det gjorde man i ghettoen eller som gangster.
Sådan tænkte jeg dengang.
DEN 5. MAJ 2005 VAR HATCHER HJEMME OG DRAK OG TOG STOFFER MED VENNER
Mine venner går.
Så jeg vil hente mine penge og tælle mine ting op for dagen.
Og jeg vil finde en bestemt pistol, jeg havde. Jeg kan ikke finde den.
Set i bakspejlet var jeg fuld, men jeg leder, og jeg kan ikke finde den.
Så jeg kigger rundt.
Og Danielle sagde: "En af dine venner har den nok."
Så nu bliver jeg sur.
HØJ PÅ STOFFER BLIVER HATCHER MERE OG MERE PARANOID
Jeg tager et stort gevær.
Nu ser hun vel, hvor seriøst jeg bliver,
og hun siger: "Slap af, du finder den."
Jeg siger: "Nej, jeg inviterede jer, og nu stjæler I!"
Og så videre.
Og jeg snakker stadig.
Jeg er rasende og holder geværet sådan.
Jeg sigter på hende og siger: "Jeg tager derhen og gør det og det."
Og da jeg viser det, går geværet af.
Jeg stoppede et øjeblik.
Og så...
Jeg løb hen til hende, fordi jeg troede, hun sprang til siden,
eller måske spiller hun for at give mig en lærestreg.
Så jeg tager fat i hende.
Jeg holder hende og siger: "Hold op med at lege! Rejs dig op."
Og så mærker jeg blod på min underarm.
Og jeg var lidt bange for at kigge.
Så vendte jeg mig om og kiggede, og jeg så, at hun var blevet skudt.
DANIELLE DØDE STRAKS AF SKUDDET FRA ET HAGLGEVÆR MOD HOVEDET
Og i det øjeblik
var det et chok.
Og når jeg siger chok, mener jeg vantro. Jeg vil ikke...
Det kan ikke være virkeligt. Det kan ikke ske.
Derefter gik jeg igennem tusind forskellige følelser om,
hvad jeg burde gøre.
Jeg begyndte at tænke. Det var skyld og skam.
Og det gik fra chok til panik.
Jeg kunne høre politiet komme.
Og jeg ser de blinkende lys.
Jeg løber den anden vej og flygter.
Jeg ved, den flugt nok bliver kort,
men jeg går i panik og tænker ikke. Jeg vil slippe væk fra situationen.
Så jeg fortsætter.
DEN FØLGENDE DAG BLEV HATCHER ANHOLDT
HAN BLEV SENERE SIGTET FOR MORDET PÅ DANIELLE
22. FEBRUAR 2008 ERKLÆREDE HATCHER SIG SKYLDIG I UAGTSOMT MANDDRAB
OG BLEV IDØMT 20 ÅRS FÆNGSEL
Hvad skete der? Det var en dyb smerte og fortrydelse og anger.
Og det ændrede alt.
Den dag mistede jeg alt.
Jeg mistede Danielle. Jeg mistede min familie, min respekt.
Jeg kunne bedre acceptere det, hvis det var med vilje,
men at det er et uheld. Hvorfor blev hendes liv afkortet?
Hvorfor skulle jeg være ansvarlig? Hvad er lektien?
Folk siger altid: Alt sker af en grund.
Meget ændrede sig i mit liv efter det.
Jeg holdt op med at drikke og ryge.
Det førte til, at jeg endelig kunne vide, hvem jeg er
for første gang, siden jeg var otte år, hvor jeg ikke var på nogen stoffer.
Efter jeg blev clean, kunne jeg blive den leder,
jeg faktisk altid har været.
Alt, hvad jeg gør
er for, at andre ikke behøver at begå de samme fejl, jeg begik.
Og du skal bare vide, at forløsning og forsoning
ikke er ude af billedet. Det er muligt.
Så jeg begyndte at læse bøger
om kognitiv adfærdsterapi og den slags.
Da jeg læste de bøger med et modtageligt sind,
åbnede det mine øjne for forskellige tankeområder
og kommunikationsteknikker.
HATCHER HAR FULDFØRT FLERE FÆNGSELSKURSER OM GENOPRETTENDE RETFÆRDIGHED
I 2014
SKABTE HAN SIT EGET PROGRAM FOR AT BEKÆMPE GIFTIG MASKULINITET
HAN KALDTE DET "DANIELLE-PROJEKTET"
Jeg underviste folk i kommunikation og konfliktløsning,
fordi jeg bemærkede, at mange af os her mangler det.
Og at starte det program var nok
det mest transformerende for mig på min personlige rejse.
Når jeg kommer ud, vil jeg tage Danielle-projektet
og bruge det i stor målestok.
Jeg ser mig selv komme ud og være foregangsmand.
SIDEN 2016 HAR HATCHER FØRT KAMPAGNE FOR TIDLIG LØSLADELSE
I fængselssystemet udgør sorte knap 40 % af de indsatte,
på trods af at de i Minnesota udgør under 7 % af befolkningen.
Vi har en dominerende fortælling i dette land om,
at folk, der har mørkere hud, er mere modtagelige for kriminalitet.
Jamel skulle aldrig have fået 20 år for en ulykke.
Jeg har set alt for mange mennesker tage den samme vej som Jamel,
fordi den var vid og bred, og man blev næsten presset ned ad den.
Jeg er pastor Janaé Bates.
Jeg er kommunikationsleder
for en trosbaseret, lokalt baseret organisationsgruppe
for almindelige indbyggere her i Minnesota.
JANAÉ VOKSEDE OP TÆT PÅ HATCHERS KVARTER I CLEVELAND
ÅBENT 7 DAGE MADVARER, KOLDE ØL
OHIO LOTTERI SPIL OG VIND
Jeg mødte Dontez, da vi var 16 år.
Jeg kalder ham Dontez ligesom hans familie og venner.
Selvom han hedder Jamel Dontez Hatcher.
Han har altid haft en høj grad af følelsesmæssig intelligens.
Han bekymrer sig virkelig om, hvordan folk har det.
EFTER AT HAVE AFSONET NI ÅR AF DOMMEN SKREV HATCHER TIL JANAÉ
HUN GIK MED TIL AT STØTTE HANS ANMODNING OM TIDLIG LØSLADELSE
Jeg var lige blevet pastor.
Jeg tænkte, at Gud åbner en vej
for at jeg kan yde sjælesorg til en ven, der virkelig har brug for det.
Og jeg hørte alt om arbejdet, han havde gjort i fængslet.
Han brugte tiden, ikke kun som sin straf,
men også som forberedelse til at blive den mand, han bliver i dag.
Det arbejde, han laver i fængslet fortjener virkelig
at blive kendt uden for fængslet.
FØR TIDLIG LØSLADELSE KAN BETRAGTES,
SKAL DANIELLES FAMILIE SPØRGES, OG DE KAN GØRE INDSIGELSER
Lige nu taler anklagerne med Danielles familie.
De taler med dem om, hvad det ville betyde for dem,
hvis Dontez blev løsladt før tid.
Vi savner hende.
Bestemt.
Der går ikke en dag, uden jeg tænker på hende.
Og meget tit...
Når jeg kører forbi kirkegården, hvor hun ligger,
sender vi hende varme tanker.
Jeg elsker det her med det smil. Fordi det var sådan, hun levede sit liv.
- Ja. Hun havde altid et smil på læben. - Hun smilede altid.
Hun var ligesom en magnet.
Hun havde en lys ånd, nogle blev tiltrukket af.
Dontez var også tiltrukket af den ånd.
Dontez' retssag var lidt sløret for mig.
Jeg kan ikke huske, hvad han sagde, eller hvad nogen sagde.
Jeg husker kun sorg.
Jeg ved ikke, om jeg nogensinde blev vred på ham,
fordi han elskede hende for højt til at gøre hende fortræd.
TRE ÅR EFTER DOMMEN BEGYNDTE HATCHER AT SKRIVE TIL FAMILIEN JENKINS
Han bad om forladelse.
Han sagde, at det var et uheld.
Det var ikke med vilje,
at han dræbte den kvinde, han elskede så højt.
Og han sagde, han måtte råd bod på det.
Og han ville gøre noget mere med sit liv,
så Danielles død ikke var forgæves.
I DE NÆSTE ÅR FORTSATTE HATCHER OG FAMILEN JENKINS KORRESKPONDANCEN
I BREVE, TELEFONOPKALD OG FÆNGSELSBESØG
Han talte om at læse Bibelen.
Og jeg kunne bare se, at han mente det alvorligt med,
hvad han ville og den retning, han tog.
Jeg synes, han har vist bevist, at han prøver at være så god som muligt.
I 2020
SKREV FAMILIEN JENKINS ET STØTTEBREV TIL HATCHERS ANMODNING OM TIDLIG LØSLADELSE
Jeg er virkelig glad for, at han har udviklet sig.
Mine bønner er blevet besvaret.
Jeg håber på at se Dontez og hans kone leve et lykkeligt liv.
I 2021 BLEV HATCHER GIFT MED PASTOR JANAÉ BATES
FAMILIEN JENKINS DELTOG I VIELSEN PÅ ET VIDEOLINK
Hans kone er en vidunderlig kvinde.
Jeg tror, det forhold vil gå meget godt.
Og hvis jeg kan hjælpe med at få det til at ske, gør jeg det gerne.
Lad mig lige sige, at vi har en masse folk i rummet.
Jeg ved, der er folk fra Ohio og Minnesota.
Vi har folk her fra Skotland.
Jeg havde bedt for at få en partner i årevis.
Og jeg havde bedt med en meget lang ønskeliste om,
hvordan denne person skulle være. Og han levede op til alle krav.
Jeg skrev ikke på listen: "Han bør nok ikke sidde i fængsel," men...
Vi har familie og venner med os fra hele verden.
Vi ser mit bryllup.
I kan knap nok se mig, men jeg smiler sådan nede i hjørnet.
Jeg smilede sådan gennem hele oplevelsen.
Jeg vil sige, det mest særlige øjeblik sker lige nu.
Det var, da Dontez afgav sine løfter.
De er utroligt smukke, fordi han er digter.
Mit livs kærlighed Du har gjort mit liv så lyst
Du har hentet mig fra mørkets dyb
Jeg var en mand med rifter og revner i min sjæl
Der er det. Der binder vi knuden.
Vil du elske og ære ham, til døden jer skiller?
Ja, det vil jeg.
Jeg elsker dig.
Janet og Ernest Jenkins var også med.
Det var smukt, fordi de er Danielles bedsteforældre.
Det har været utroligt at få deres støtte.
De repræsenterer det, jeg virkelig håber for meget af verden.
Virkelig.
VÆR GLADE I HÅBET, UDHOLDENDE UNDER TRÆNGSLEN, VEDHOLDENDE I BØNNEN
Vi har drømt om, hvordan det bliver endelig at kunne være sammen
og bo sammen ét sted.
Og Dontez kan være ude om et par uger.
Og vi vil helt sikkert bruge en masse tid med Chyanne,
Dontez og Danielles datter.
Fordi for ham er det utroligt vigtigt at have et forhold til hende.
HATCHER OG DANIELLES DATTER, CHYANNE, VAR TRE UGER, DA HENDES MOR BLEV DRÆBT
HUN VOKSEDE OP UDEN AT VIDE, HVEM HENDES FORÆLDRE VAR
Da jeg hørte navnet Danielle, var jeg ung.
Jeg troede også, hun var i familien. Jeg vidste bare ikke hvordan.
Jeg fandt ud af, hvem Danielle var, da jeg var omkring 17.
Og jeg fandt ud af, hvem min far var samtidigt.
- Chyanne, vil du have ristet brød? - Ja.
Jeg laver ristet brød, æg og bacon.
- Vil du lægge det på... - Du kan lave en sandwich, hvis du vil.
CHYANNE VOKSEDE OP HOS DANIELLES MOR, MELANIE
HUN TROEDE, HUN VAR HENDES BIOLOGISKE MOR
Jeg ville ikke sige det.
Hun var det lys, som blev bragt tilbage til mit liv
efter Danielles død.
Det holdt mig i gang.
Jeg følte ikke, jeg behøvede at sige det før senere i hendes liv.
Mit mål var først
at få terapi eller lignende på plads, så hun, da jeg sagde det til hende,
havde et sted at søge hjælp eller andre til at hjælpe hende.
Jeg havde fundet ud af sandheden fra min fars side.
Jeg fik et link.
Og det var det faktisk et link til min fars hjemmeside.
PÅ HJEMMESIDEN FANDT CHYANNE ET BREV, HENDES FAR HAVDE SKREVET TIL HENDE
Han skrev dette brev, før jeg vidste, hvem han var.
"Jeg elsker dig. Det har jeg altid gjort."
Og han talte om, at jeg en dag finder det her.
Det håber han, og at vi kan skabe et bånd.
Jeg var chokeret, men mest forvirret, fordi jeg havde så mange spørgsmål.
Gid jeg var blevet spurgt først.
Samtalen burde være gået gennem mig, før han kontaktede hende.
Jeg syntes, det var ret egoistisk at ringe til hende
eller bare skrive en sms.
Men jeg vil sige, at situationen er gået ret godt.
Hun har et forhold til sin far nu. Så hun kan begynde den rejse med ham.
Første gang, jeg talte med min far, var i telefonen.
Jeg var meget nervøs.
Han virkede meget nervøs.
Jeg kunne høre det på stemmen.
Jeg havde det godt efter vores første snak,
for da vidste jeg,
at jeg bliver knyttet til ham nu.
Jeg ved ikke, hvem min mor var.
Det jeg ville ønske, jeg kunne, men jeg vil dog vide, hvem min far er.
I NOVEMBER 2022 BESØGTE CHYANNE SIN FAR I FÆNGSLET FOR FØRSTE GANG
Jeg så ikke engang det. Han lagde lige de billeder ud.
Det er min far. Det er mig.
Det er mine oldeforældre.
Det er min far igen. Det er mig. Og det er Janaé, hans kone.
Meget særlige dage, undtagen da vi skulle gå.
Det var det sværeste.
I SOMMEREN 2023
SKREV CHYANNE OG MELANIE TIL ANKLAGEREN TIL STØTTE FOR HATCHERS TIDLIGE LØSLADELSE
- Her. - Jeg overvejer, om jeg vil have æg.
Det er nok... Ja, det er nok.
Det er ikke nok.
Forskellen på ham dengang og nu er, at han er vokset meget mentalt.
Jeg tror, han er nået langt.
Men om det, der skete med Danielle...
Der har ikke været en klar samtale om, hvad der præcist skete.
For jeg ved ikke præcist, hvad der skete.
MELANIE HAR ALDRIG TALT MED HATCHER OM BEGIVENHEDERNE VED DANIELLES DØD
Jeg ville ikke høre det. Jeg var ikke klar.
Jeg vil have, at Chyanne hører sandheden fra ham.
Og jeg tror, det er noget, der skal komme fra ham.
Han skal stå over for Chyanne og sige: "Det er, hvad jeg gjorde."
DA HAN BLEV ANHOLDT, NÆGTEDE HATCHER AT HAVE DRÆBT DANIELLE
Danielle blev skudt i ansigtet med et haglgevær.
Men Hatcher nægtede at være indblandet i hendes død.
Så jeg har et tillidsproblem med alt, han har at sige.
Jeg hedder Jeff Cook.
Jeg var kriminalbetjent i Jamel Hatchers mordsag.
Jeg havde ondt af familien, der skulle igennem det.
Det har jeg med alle mordofre.
Der er ting, familiemedlemmer ikke kan glemme.
Og hendes familie fandt hende.
Det er hjerteskærende.
DANIELLES LIG BLEV FUNDET AF MODEREN, MELANIE,
18 TIMER EFTER, HATCHER HAVDE SKUDT HENDE
Moderen blev underrettet af bedsteforældrene om,
at de ikke kunne få fat i Danielle.
Hun tog sin 11-årige søn med. og de ankom til lejligheden.
Døren til lejligheden var ulåst, og de gik ind.
De fandt Danielle på gulvet mellem skabet og sengen.
FOTO FRA GERNINGSSTEDET
De fandt babyen på sengen i en skråstol.
Hun havde siddet der så længe og havde grædt og smidt sig sådan rundt,
at hun næsten var ude af stolen.
Barnet var alene i cirka 18 timer.
MAPLE HEIGHTS POLITISTATION
EFTER HATCHER BLEV ANHOLDT, FORHØRTE BETJENT COOK HAM FLERE GANGE
FORHØRSLOKALE A
Sæt dig ned her.
Jeg hedder kriminalbetjent Cook.
Bliver du kaldt Dontez?
- Ja. - Okay.
Da vi afhørte ham, gjorde han flere ting for at forsøge at hindre efterforskningen
og skabe et alibi for sig selv.
Han sagde, han var i lejligheden tidligere, men var gået,
og da havde hun det fint.
Han sagde først, at han tog hjem til en ven,
LaTanya Harper, og overnattede der.
Han påstod ikke kun, at han tog til ms. Harper,
men at han havde sex med hende den aften.
Men det var en del af planen om at skabe et alibi.
Det sagde meget om mr. Hatcher.
Hans kolde, beregnede natur ved at have sex med en,
efter han dræbte sit barns mor.
POLITIET INTERVIEWEDE LATANYA HARPER
Det er LaTanya Harper.
Her er en kopi af erklæringen, du gav os.
Du skal læse den, før vi begynder.
LATANYA BEKRÆFTEDE, AT HUN OG HATCHER HAVDE HAFT SEX PÅ MORDNATTEN,
MEN HUN TILSTOD TIL SIDST,
AT HATCHER FØRST ANKOM FLERE TIMER EFTER, DANIELLE VAR BLEVET SKUDT
Hun påstod, at han ankom ved et-tiden, hvor hun var der.
Så indrømmede hun, at han først kom klokken fire.
Gennem vidneafhøringer tror vi, at der den aften skete det,
at Hatcher og Danielle havde et heftigt skænderi.
Flere af naboerne havde klaget til udlejeren over skænderiet i lejligheden.
Og vi tror, skænderiet fortsatte derfra, og da endte Jamel med at skyde hende.
PÅ TRODS AF COOKS EFTERFORSKNING
MENTE ANKLAGERNE IKKE, AT DER VAR BEVISER NOK TIL EN MORDSAG
Det var frustrerende, at anklagerne sagde, vi havde ikke nok.
Vi ville have mr. Hatcher sigtet for mord, fordi vi hørte, at han havde været
fysisk voldelig mod Danielle før.
Han havde sparket hende og var nedladende
og talte ned til hende og var meget kontrollerende.
Det gav os en følelse af,
at han var meget følelseskold, når det kom til hans barns mor,
og måske var han ikke så glad for hende, som han fik alle til at tro.
TO ÅR EFTER MORDET PÅ DANIELLE
INDRØMMEDE HATCHER, AT HAN HAVDE SKUDT HENDE
OG ERKLÆREDE SIG SKYLDIG I UAGTSOMT MANDDRAB
De sidste ord, jeg sagde til ham var, at jeg forbander dig
for det, du har taget fra familien.
Jeg håber, du bliver hjemsøgt for evigt af mindet om Danielle.
Fordi hun elskede dig helt og holdent
og betingelsesløst.
Og gid du aldrig finder det igen.
I UGERNE FØR HUN DØDE, BETROEDE DANIELLE SIG TIL SIN TANTE
HUN VAR BEKYMRET FOR FORHOLDET MED HATCHER
Hun ringede til mig den dag,
den dag, hun døde.
Og hun siger til mig:
"Tante, holder man op med at bekymre sig om sit barn?"
Jeg sagde: "Nej, det gør man ikke."
Det var et voldeligt forhold.
Og jeg var så glad, da jeg tænkte:
"Hun forstår det nu.
Hun forlader ham."
Og da jeg lagde på, var jeg glad.
Men det var en fejl.
Jeg skulle være taget derover.
Og hentet hende.
Efter Danielle blev dræbt, stak han af
og gemte sig.
Han efterlod et barn.
Hans barn.
Der var ingen anonyme opkald til politiet eller til vores familie.
Intet.
Så min søster og min nevø måtte gå ind og finde hende
med barnet, der græd, og finde Danielle.
Hvorfor?
Fordi han var for fej til at ringe anonymt?
Jeg vil være en ledestjerne og vise
at forløsning er mulig.
Meget ændrede sig i mit liv.
Jeg begyndte at læse visse bøger, om kognitiv adfærdsterapi og den slags.
Og jeg kunne blive den leder, jeg faktisk altid har været.
Og gennem Danielle-projektet
hjælper jeg folk med at ændre deres tankegang.
Så jeg må tage det her
og være så slagkraftig som muligt,
gøre det så stort som muligt for hver gang er en fejring af Danielle.
Sådan holder jeg hende i live
og investerer i mennesker og er et forbillede for folk.
Det hjælper min personlige udvikling.
Det tror jeg ikke på. Jeg tror slet ikke på det.
Jeg vidste ikke, han holdt kurser opkaldt efter Danielle.
Det er ligesom at bruge hendes navn til personlig vinding.
Jeg vil gerne tro, alle kan forandre sig,
men jeg tror, han har fået en uddannelse i at manipulere systemet,
på statens regning.
Min mening om, at han bliver løsladt før tid og får min familie med på det,
er, at det slet ikke er i orden.
Jeg tror afgjort, han udnytter dem,
og at dette er en slags manipulation.
Mine forældre mener, at det er vigtigt for at hele.
Det er deres rejse.
Og min søster gør, hvad der skal til for at beskytte Chyanne
og give hende, hvad hun behøver.
EFTER AT HAVE SIKRET SIG STØTTE FRA FLERE AF DANIELLES FAMILIEMEDLEMMER
ER HATCHERS TIDLIGE LØSLADELSE PÅ DET SIDSTE STADIE
Jeg er her med Jamel lige nu.
For 18 år siden ville jeg have jagtet ham
og selv nakket ham.
Men det eneste, der forhindrede mig i at gøre det,
er mine børn og Chyanne.
Jeg kan ikke få folk til at hele.
Alle heler i deres eget tempo
og på deres måde.
Men jeg måtte af med noget af det had, jeg bar på.
Jeg følte, det var på tide at opgive
den kost af
at ville have hævn,
og at ville hade.
Og jeg skal støtte Chyanne.
Fordi hun ville sætte et ansigt på den person,
som hun nu ved, er hendes far.
Så jeg måtte...
...håndtere det.
Jeg ved, der vil være en million meninger i verden
om min historie.
Nogle gode, nogle dårlige. Men i sidste ende
bliver jeg den gode far og den gode ægtemand.
Jeg gør de ting med Danielle-projektet.
Jeg kan ikke gøre andet.
FEM MÅNEDER EFTER DET FØRSTE INTERVIEW
VAR HATCHERS TIDLIGE LØSLADELSE IKKE GODKENDT,
MEN HAN INDVILLIGEDE I AT BESVARE FLERE SPØRGSMÅL
Med løsladelsen venter vi på anklagemyndigheden.
Det føles frustrerende, fordi jeg har gjort alt, hvad jeg kan,
for at bevise, at jeg kan blive løsladt før tid.
I efterforskningen hørte vi, at Hatcher havde været fysisk voldelig
mod Danielle før.
Og vi tror, at de den aften havde et meget heftigt skænderi,
og Jamel endte med at skyde hende.
Og han gjorde flere ting for at prøve at forhindre efterforskningen.
Han påstod ikke kun, at han tog hjem til ms. Harper,
men at han havde sex med hende den aften.
Det sagde meget om mr. Hatcher.
Okay.
Når man ser på situationen, ser det ikke så godt ud.
Jeg var grov over for Danielle verbalt.
Jeg slog hende måske ikke rigtigt,
men hvis vi skændtes, tog jeg hende
og holdt hende nede på sengen eller rystede hende.
Men tag ikke fejl, Danielles død var en ulykke.
Jeg ville aldrig have dræbt hende med vilje.
Med hensyn til at lyve...
Dagen efter Danielles død
var jeg så høj af PCP, at jeg ikke husker mit første forhør.
Men den aften husker jeg ikke at have sex med LaTanya.
Hvis det skete...
Frygteligt.
Det er frygteligt. Som jeg sagde, var jeg høj, og jeg ved det ikke.
Jeg ved, at jeg bagefter gjorde en hel masse usmagelige ting.
Jeg prøvede at skjule det.
Men jeg ville ikke i fængsel på livstid eller få dødsstraf.
Så jeg skjulte det. Jeg skjulte sandheden.
Jeg gjorde det af frygt.
Han tænkte kun på sig selv.
Efter Danielle blev dræbt, stak han af
og gemte sig.
Han efterlod et barn. Hans barn.
Der var ingen anonyme opkald.
Intet.
Så min søster og min nevø måtte gå ind og finde hende.
Min mening om, at han bliver tidligt løsladt
og at få min familie med på det,
er, at det slet ikke er i orden.
Jeg tror afgjort, han udnytter dem.
Jeg tror, han har fået en uddannelse i at manipulere systemet,
betalt af staten.
Jeg forstår godt, hvorfor Monica mener det.
Set i bakspejlet begik jeg en stor fejl.
Jeg kunne have givet et anonymt tip. Men det var det sidste, jeg tænkte på.
Jeg var 19.
Jeg var egoistisk. Jeg var selvcentreret.
Og mange ting, jeg gjorde, var nok for at redde mit eget skind,
redde mig selv, og jeg må vie mit liv til at råde bod på det.
Med hensyn til at udnytte familien for at sikre tidlig løsladelse...
Personligt...
Jeg havde ikke engang overvejet det faktum...
Det handler om, at jeg er far og elsker min datter.
Monica føler stadig smerte og skepsis.
Og det forstår jeg.
Og ja, jeg har en masse negativitet i min fortid,
men fremad skal være min eneste retning.
Og med Melanie og min datter og familien Jenkins' støtte
vil jeg gøre alt, jeg sagde, jeg ville gøre.
Og bevise for verden igen og igen at jeg er den, jeg siger, jeg er.
Og at min forandring er oprigtig.
HAR DU VÆRET UDSAT FOR VOLD I HJEMMET, SÅ GÅ TIL WWW.WANNATALKABOUTIT.COM
Det første, jeg tænkte, var:
"Det ville være så meget lettere,
hvis jeg dræbte hende, og fik det overstået."
Jeg kunne have prøvet at stoppe ham.
Jeg kunne have valgt at få hjælp.
Jeg stak ham én gang.
Et splitsekund kan afgøre resten af ens liv.
Hvordan siger man undskyld for at tage en elsket person fra folk?
Han kom over til os for at myrde vores familie.
Fuck, her bliver det slemt.
Han sagde: "Jeg har de her stemmer i hovedet."
Jeg var ude på at myrde enhver, jeg kunne få fat i.
Bare synd, jeg ikke fik afsluttet det.
Folk siger, man er et monster. Ingen spørger, hvordan vi blev sådan.
Jeg angrer ikke, at hun er død.
Jeg hader bare, at jeg var pjokket, der gjorde det.
Tekster af: Pernille G. Levine